Heini Heikkilä

Heini Anniina Heikkilä (s. 1978 Lahti) on suomalainen taiteilija, elokuvakäsikirjoittaja, taiteentutkija ja kuratoija. Hän on opiskellut luovaa kirjoittamista ja kirjallisuudentutkimusta Helsingin yliopistossa ja elokuvakäsikirjoittamista, nykytaidetta, visuaalista kulttuuria ja kuratointia Aalto-yliopistossa. Helsingissä työskentelevä Heini Heikkilä on syntynyt Lahdessa ja viettänyt lapsuutensa Sonkajärvellä.

Heini Heikkilä on taidejulkaisu Totuuden (ent. Suomen musiikkiblogi) luoja ja ylläpitäjä. Hän on työskennellyt myös opettajana, erityisopettajana, lasten- ja nuortenjärjestössä, virtuaaliteosten kehittämisen sekä ITE-taiteen parissa.  Hän on Suomen Näytelmäkirjailijat ja Käsikirjoittajat Ry:en ja Käsikirjoittajien Killan jäsen.

Heini Heikkilä on käsikirjoittanut Jari Sarasvuosta kertovan Valmentaja -elokuvan (2018) Tuukka ja Olga Temosen tilaamana ja editoimana työnä. Eri medioita hyödyntävä ja näköä ja katsomista kriittisesti tarkasteleva Silmäterä -installaatio (2023) oli esillä Vapaakaupungin Olohuoneessa Helsingin Kalasatamassa kesäkuussa 2023 osana Aalto Yliopiston Art + Media Studiota.

Lähteet 

Suomalaiset elokuvakäsikirjoittajat
Suomalaiset kriitikot
Suomalaiset taide-elämän vaikuttajat
Vuonna 1978 syntyneet
Elävät henkilöt